ÅR C

**PINSEDAG**

P: Kære menighed! Halvtreds dage efter opstandelsen ̶ da jødernes pinse indtraf ̶ blev Jesu løfte om at sende Helligånden opfyldt for disciplene. Lad os i taknemmelighed over, at Kirken på denne måde blev til, vende os til Gud i bøn:

1. At Kirkens liv stadig stærkere

må blive præget af Helligåndens nærvær.

Derom beder vi.

A: Herre, hør vor bøn.

2. At Talsmanden, som virker i Kirken gennem sandhedens ord,

også må føre det verdslige samfund nærmere Guds sandhed.

Derom beder vi.

A: Herre, hør vor bøn.

3. At Gud, som oprejste Jesus Kristus fra de døde,

også må give vore dødelige legemer liv

ved hans Ånd, som bor i os.

Derom beder vi.

A: Herre, hør vor bøn.

4. At Talsmanden, Helligånden, må gøre,

at sandhedens ord med overbevisning

stråler frem iblandt os.

Derom beder vi.

A: Herre, hør vor bøn.

P: Hellige Gud, himmelske Fader,

du, som sendte Helligånden på den første pinsedag,

giv også os den samme Ånd,

den, som får os til at råbe "Abba, Far".

Ved Kristus, vor Herre.

A: Amen.